जब एक दिन देर शाम इंडिया टुडे ने उनसे उनके ऑफिस में मुलाकात की, वे फाइलें निपटाने में लगे थे. उन्होंने चाय और कुकीज लेते हुए अनौपचारिक बातचीत के लिए छोटा-सा ब्रेक लिया. किसी भी शीर्ष नेता के वफादार और जानकार सिपहसालार की तरह उन्होंने पते की बातें कम बताईं जबकि राज्‍य चलाने पर खूब बातें की. वह भी एक ऐसा राज्‍य जिसकी आबादी 20 करोड़ है और अगर वह स्वतंत्र होता तो दुनिया का पांचवां सबसे बड़ा देश होता.